Държавен вестник, бр. 83, 2010 г., стр. 13

БРОЙ  83	
Д Ъ Р Ж А В Е Н  В Е С Т Н И К 	
СТР.  13  
съхраняване, транспортиране и предаване на 
допинг пробата. При проверката комисията 
събира и обсъжда всички обстоятелства по 
случая, включително чрез изслушване на спор­
тиста и на лицата, участвали във вземането, 
транспортирането и предаването на пробата, 
както и на ръководителя на лабораторията 
във връзка с анализа на пробата.
Чл. 43. (1) Контролно-медицинската ко­
мисия не провежда изслушване и обявява 
резултата за невалиден, когато:
1. е констатирано съществено нарушение 
на процедурите за вземане, съхраняване, 
транспортиране, предаване и анализ на до­
пинг пробата;
2. спортистът има валидно разрешение за 
терапевтична употреба на забраненото веще­
ство или метод, открити в допинг пробата, и 
тяхната концентрация не надвишава същест­
вено допустимите терапевтични граници.
(2) При съмнение, че неблагоприятният 
резултат се дължи на физиологично или пато­
логично състояние на спортиста, Контролно-
медицинската комисия назначава допълнител­
ни медицински изследвания и не провежда 
изслушване до тяхното приключване.
(3) В случаите по ал. 1 и 2 Контролно-
медицинската комисия чрез изпълнителния 
директор на Антидопинговия център писмено 
уведомява спортиста и съответната спортна 
организация за взетите решения.
Чл. 44. (1) Когато не са налице условията 
по чл. 43, Контролно-медицинската комисия 
насрочва провеждане на изслушване на за­
интересуваните лица. Лицата се уведомяват 
писмено за изслушването чрез съответната 
спортна организация по начин, който не 
допуска установяване от трети лица на само­
личността на спортиста, дал неблагоприятен 
резултат. 
(2) Ако Контролно-медицинската коми­
сия след приключване на изслушването и 
обсъждането на всички обстоятелства по 
случая установи, че не са налице основания 
за анулиране на резултатите от допинг проба­
та, тя уведомява спортната организация чрез 
изпълнителния директор на Антидопинговия 
център за предприемане на действия за вре­
менно спиране на състезателните права на 
спортиста. В уведомлението се разяснява и 
правото на спортиста да поиска извършване 
на контролен анализ на проба „Б“.
(3) Спортната организация уведомява спор­
тиста за резултата от проба „А“ и за своето 
решение относно временно спиране на състе­
зателните му права. Спортната организация 
няма право да разгласява самоличността на 
спортиста пред трети лица до окончателното 
потвърждаване на неблагоприятния резултат.
(4) Спортистът има право да подаде пис­
мена молба до изпълнителния директор на 
Антидопинговия център за извършване на 
контролен анализ на проба „Б“ в 5-дневен срок 
от получаване на уведомлението по ал. 3. Ако 
спортистът не подаде молба в определения 
срок, резултатът от изследването на проба 
„А“ се счита за окончателен.
Чл. 45. (1) Контролният анализ се извършва 
от лаборатория за допингов контрол и се на­
срочва не по-късно от 7 дни след получаване 
на молбата на спортиста.
(2) Спортистът и съответната спортна 
организация се уведомяват за деня и часа на 
провеждане на контролния анализ. Провеж­
дането на контролния анализ може да бъде 
отложено по писмено взаимно споразумение 
между спортиста, Антидопинговия център и 
лабораторията за допингов контрол.
(3) Контролният анализ се извършва от 
екип, който не е участвал при анализа на 
проба „А“.
Чл. 46. (1) По искане на спортиста кон­
тролният анализ може да бъде извършен от 
друга антидопингова лаборатория.
(2) В случаите по ал. 1 редът за извършване 
на контролния анализ се определя съобразно 
правилата на съответната лаборатория, като 
всички разноски са за сметка на спортиста.
Чл. 47. (1) При отваряне на проба „Б“ за 
провеждане на контролен анализ могат да 
присъстват:
1. спортистът или нотариално упълномо­
щено от него лице;
2. представител на спортната организация, 
към която е картотекиран спортистът;
3. изпълнителният директор на Антидо­
пинговия център и член на Контролно-ме­
дицинската комисия;
4. ръководителят на лабораторията за до­
пингов контрол.
(2) Екипът от лабораторията за допингов 
контрол, който извършва контролния анализ, 
отваря пробата „Б“ и попълва протокол за 
потвърждаване на нейната идентичност, който 
се подписва от лицата по ал. 1.
(3) Спортистът или упълномощеното от 
него лице има право да присъства в лабора­
торията в продължение на цялата аналитична 
процедура, при условие че не възпрепятства 
и не влияе върху процеса на извършването є.
(4) Ако спортистът или упълномощеното 
от него лице не се яви в лабораторията за 
допингов контрол в определения ден и час, 
представителят на Антидопинговия център 
разрешава извършването на анализа в тяхно 
отсъствие, като определя независимо лице, 
което да присъства в лабораторията в про­
дължение на цялата аналитична процедура.
Чл. 48. (1) Резултатът от контролния анализ 
е окончателен, като протоколът от него се 
предава от ръководителя на лабораторията за 
допингов контрол на изпълнителния директор 
на Антидопинговия център.